Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 3138

(3) Az (1)–(2) bekezdést kell alkalmazni a vállalkozás vezetõ tisztségviselõje, illetve tisztségviselõje károkozása esetén akkor is, ha feladatát megbízottként látja el. 5:554. § [A megbízott és a megbízó felelõssége] A megbízott által ilyen minõségben okozott kárért a károsult harmadik személlyel szemben a megbízó a megbízottal egyetemlegesen felelõs. Mentesül a felelõsség alól, ha bizonyítja, hogy õt a megbízott megválasztásában, utasításokkal ellátásában és felügyeletében felróhatóság nem terheli. 5:555. § [Felelõsség egyéb szerzõdés kötelezettjének károkozásáért] Ha a tör vény szigorúbb felelõsségi szabályt nem ír elõ, a szerzõdés jogosultja felelõsséggel tartozik a vele szerzõdési viszonyban álló kötelezett által a szerzõdés teljesítése körében harmadik személynek okozott kárért mindaddig, amíg a károsult számára ismeretlen károkozó személyét meg nem nevezi. VIII. fejezet Felelõsség a közhatalom gyakorlása során okozott kárért 5:556. § [Felelõsség a közigazgatási jogkörben okozott kárért]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes